Ilmar Anderson
Ilmar Anderson (27. juuli (vkj)/ 9. august 1909 Viljandi – 19. november 1997 Malmö) oli eesti põllumajandusteadlane. Ta lõpetas 1927. aastal Tallinna Linna Poeglaste Reaalgümnaasiumi. Ta õppis aastatel 1927–1933 Tartu Ülikooli põllumajandusteaduskonnas ja aastatel 1933–1934 Helsingi Ülikooli põllumajandusteaduskonnas, mille ka lõpetas. Uuesti lõpetas ta Tartu Ülikooli põllumajandusteaduskonna 1937. aastal. Akadeemiliselt oli ta Korporatsioon Fraternitas Estica liige. Oli aastatel 1932–1940 Põllutöökoja ametnik, ajakirja Piimandus toimetaja. 1944. aastal põgenes Rootsi. Töötas Rootsi Piimaühistute Keskliidu laboris.